President Kersti Kaljulaid külastas septembris Türi Perepesa.
Toetame Lapse Heaolu Arengukeskust 20 000 euroga Perepesade pilootprojekti teise aasta läbiviimisel; algatust Käpp ja Käsi 12 000 euroga programmi läbiviimiseks ja uurimiseks ning 30 000 euroga Peaasjade meeskonda noorte vaimse tervise edendamisel. 2021 aasta vältel panustame ka Heateo meeskonna aega ja teadmisi toetust saanud algatuste eesmärkide saavutamisse.
Lisaks Heateo Mõjufondi rahalisele panusele ja nõustamistoele on suur panus pro bono partneritel, keda me algatuste juurde kaasame. Nii on algatuste arengusse suure panuse andnud Eesti Advokatuuri toel kaasatud advokaadibürood eesotsas advokaadibürooga Cobalt. Personaliarendusettevõtte Fontes toel on mitmed tegevjuhid saanud endale kogenud mentorid, meeskonnad läbinud hindamise ja saanud arendavat tagasisidet ning tuge võtmevärbamiste läbiviimisel. Pro bono panustavad ka mitmed kommunikatsioonibürood ning IT-ettevõtted.
Oleme väga tänulikud Heateo Mõjufondi toetajatele, kes on andnud kolme aasta vältel oma püsiva panuse Mõjufondi portfelli kaasatud kuue algatuse järjepidevaks toetamiseks!
September on huvitav kuu - toob endaga uut energiat, inspiratsiooni ning tegutsemistahet, kirjutab Heateo Haridusfondi portfellijuht Kadri Väljaste meie septembrikuise uudiskirja sissejuhatuseks. "Heateo jaoks on suurte ambitsioonide, innukuse ja energia säilitamisel peamiseks märksõnaks koostöö."
Asendusõpetajate vahendamine koolidesse on mahukas töö, mille paremaks korraldamiseks on MTÜ ASÕP arendamas uut IT süsteemi. Kui Heateo Haridusfondi toetaja, tarkvarainsener Alar Mäerand kuulis, et projektimeeskonnal oleks abi vaja, võttis ta väljakutse vastu ja asus mentori rolli. Intervjuus räägib Alar lähemalt, miks ta oma aega sellesse projekti panustab ja milline on kõige suurema mõjuga investeering tema jaoks.
Alates maikuust töötab Arengusammude programmi haridusjuhina Terje Äkke, kelle pagasis on 25 aastat kogemust õpetaja, õppejuhi ja õpetajate juhendajana. Nüüd rakendab ta oma teadmisi selleks, et aidata Eesti koolide õpetajatel oma igapäevaväljakutsetega paremini toime tulla. Abivahendiks on Inglismaa õpetajate poolt välja töötatud ning Eesti teadlaste ja haridusekspertide poolt siinse kooli jaoks kohandatud Arengusammude programm, mille kasutuselevõttu Eestis toetab Heateo Haridusfond.